Skandinavisk UFO 
Information 

UFO-Mail nr. 194 10. april 2015 

Vin & Videnskab 

Astronaut Andreas Mogensen: På vej i rummet - og hvad med ufoer? 

Af Ole Henningsen 

Vin & Videnskab er Statens Naturhistoriske Museums populærvidenskabelige 
foredragsrække med ledende eksperter i stemningsfyldte rammer på Geologisk 
Museum. I pausen serveres et glas vin. 

Torsdag den 19. marts 2015 var den danske astronaut Andreas Mogensen på besøg 
i det stopfyldte auditorium og fortalte om sit spændende arbejde, der kulminerer til 
efteråret. 

Den 1. september 2015 bliver Andreas Mogensen som den første dansker 
nogensinde sendt i rummet, hvor han som astronaut for den Europæiske 
Rumfartsorganisation ESA skal besøge den Internationale Rumstation og arbejde i ti 
dage. 

Andreas Mogensens fortalte levende og engageret på mødet om sin 

astronautuddannelse på Det Europæiske Astronautcenter og hans forberedelser til missionen, der har 
indbefattet træningsophold i NASA's berømte astronauttræningsanlæg, underjordiske huler og et 
laboratorium på havets bund samt en vinteroverlevelsestur til Rusland. 

Ikke mindst berettede Andreas Mogensen i den afsluttende spørgerunde om en masse praktiske problemer i 
forbindelse med rumfærden samt sine forventninger til at realisere drømmen om at komme i rummet. 



Foto: Ole Henningsen 




Den danske astronaut Andreas Mogensen opsendes 1. september 2015 i kredsløb om 
Jorden til Den Internationale Rumstation. 


Foto: Ole Henningsen 

Hvad med ufoer? 

Et af de sidste spørgsmål kom fra en herre blandt tilhørerne, der ville vide, hvordan Andreas Mogensen 
stiller sig til spørgsmålet om ufoer: 

Der er tidligere andre astronauter > der har haft holdninger omkring ufoer og sådan noget, hvordan er 
holdningen omkring det? 

- Min personlige holdning? 




Ja, også sådan generelt måske... ? 

Andreas Mogensen gentager også dette spørgsmål for at alle deltagerne kan høre, hvad han bliver bedt om 
at svare på, og en munter stemning bobler frem i det fyldte auditorium. 

Ja, altså hvad er holdningen omkring ufoer? 

Det er et lidt svært spørgsmål. Personligt mener jeg, at ... jeg tror ikke på, at der har været intelligente 
væsener for at besøge os. Mest af alt fordi... altså det virker lidt skørt, at de kan flyve hele vejen rundt om 
vores galakse, og så kommer de til at smadre ind i Jorden. 

Men... der er ikke nogen officiel holdning til det. 

ANDREAS MOGENSEN 

Astronaut ved European Space Agency (ESA). Arbejder til dagligt på ESA's astronautcenter i Køln, hvor 
han forbereder sig til sin første mission i rummet og på sine arbejdsopgaver om bord på den 
internationale rumstation ISS. Parallelt med sin træning arbejder han i ESA's kontrolcenter i Munchen, 
hvor fra de kan styre de daglige aktiviteter på rumstationen. Han har en baggrund som rumfartsingeniør, 
er uddannet civilingeniør fra Imperial College London og har en ph.d. fra University of Texas at Austin. 
Hans forskning fokuserer på navigering, styring og regulering af rumfartøjer, og han har tidligere forsket 
ved Surrey Space Center, University of Surrey i England. 

htto://snm. ku.dk/aktiviteter/vinoavid/2015/astronaut andreas moaensen/ 


Nyt fra SUFOI's Fotoafdeling 

Af Ole Henningsen 

30. marts 2006 

En Facebook-deltager i Skandinavisk UFO Information - Debatforum 
https://www.facebook.com/Qroups/112842926337/permalink/10152605035506338/ 

uploadede et foto og skrev den 4. marts 2015 bl.a.: 

Dette billede er taget tor, 30. marts 2006 15:29:25 med Mobil K750i, jeg kan ikke sige hvor, jeg har 
fundet det blandt mine gammel billeder, jeg har intet lavet ved billedet. 

I debatforum blev billedet diskuteret og flere deltagere kom med ændringer af billedet og bud på 
oprindelsen lige fra fugle til droner - uden måske at tænke på oprindelsesåret, hvor der næppe var mange 
droner frit flyvende i Danmark. 



Det modtagne foto viser bl.a. 2 små, mørke aftegninger på himlen i højre side af 
billedfeltet. Der blev intet usædvanligt observeret under fotograferingen. 








Fuglens langstrakte krojj) 

Illustration: SUFOI's Fotoafdeling 


SUFOI's kommentarer og 
konklusion 

Det efterfølgende fra fotografen modtagne foto 
og kraftige udsnitsforstørrelser heraf er 
gennemgået ved anvendelse af div. filtre, 
ændring af lys- og kontrastforhold samt skarphed 
m.v. i billedbehandlingsprogram for evt. at 
fremhæve yderligere detaljer. 

Herved ses bl.a., at aftegningen er uens i formen, 
dvs. der er ikke tale om eksempelvis et rundt 
objekt med en overbygning set fra siden. 

Over aftegningen ses et mørkt, todelt felt der har 
en stor lighed med en fugls vinger hævet over 
kroppen. 

Ud fra udseende er det Fotoafdelingen opfattelse, 
at der er tale om fugle, der uset af fotografen, 
sandsynligvis flyver tværs gennem billedfeltet 
mod højre. 


14. juli 2006 

Samme fotograf uploadede til Facebook et andet foto, han havde taget tilbage i 2006. Heller ikke her var 
der observeret noget usædvanligt på himlen, da billedet blev taget ud af forruden på en bil. 



Øverst det originale foto taget gennem forruden på en bil. 




Nederst samme foto med ændrede lys- og kontrastforhold for at fremhæve 

refleksioner samt snavs på forruden. 


SUFOI's kommentarer og 
konklusion 

Som ved fotografens foregående foto er dette 
billede sammen med kraftige udsnitsforstørrelser 
heraf gennemgået ved anvendelse af div. filtre, 
ændring af lys- og kontrastforhold samt skarphed 
m.v. i billed-behandlingsprogram for evt. at 
fremhæve yderligere detaljer. 

Billedet er i sig selv ikke særligt skarpt - bl.a. 
pga. optagelsen gennem forruden, men den 
omhandlede aflange aftegning fremstår endnu 
mere uskarp, og tilsyneladende mere uskarp end 
f.eks. træerne længere fremme på vejen. 

Det er derfor Fotoafdelingens vurdering, at der 
sandsynligvis er tale om et materiale ret tæt på 
kameraets objektiv, eksempelvis på bilens 
forrude i lighed de øvrige tilstedeværende 
partikler, og derfor uskarpt aftegnet og 
naturligvis heller ikke bemærket af fotografen i 
optagelsesøjeblikket. 

Udsnitsforstørrelse af det originale foto med ændring 

af lys- og kontrastforhold bekræfter, at den lange _ 

aftegning er uskarpt og uens i formen. 

Løst og facts 

Af Ole Henningsen 

Læs ufo.dk's observations oversigt 

- og om Venus igen, igen... 

Et af de spørgsmål, der forleden dukkede op til SUFOI via mailboksen, var fra en kvinde på Sjælland, der 
spurgte: 

Over Hvalsø vest/nord vest er observeret hver aften her i uge 14 kl. ca. 21.30, ca. 25 grader horisonten. Vi 
ser sig et kraftigt lys, som aftager over de næste ca. 4-5 timer. 

Det flytter sig måske langsomt mod nord (vi kan se det i forhold til vores flagstang). Nogle gange forsvinder 
det helt, for så at vende tilbage. 

Det ligner bare ikke noget lys som vi kender. 





Toke Haunstrup, SUFOI's Rapportarbejde, besvarede henvendelsen: 

Først af alt mange tak for din henvendelse til SUFOI vedrørende dine observationer af et kraftigt lys på den 
vestlige/nordvestlige himmel. 

Ud fra din beskrivelse af lyset; er jeg overbevist om, at det er planeten Venus, du har observeret over flere 
aftener. Venus er det tredje mest lysstærke astronomiske objekt på himlen (efter Solen og Månen) og ses i 
disse måneder netop på aftenhimlen. Ved solnedgang (ca. 20.00) befinder Venus sig mod vest i en højde af 
ca. 30 grader over horisonten. I de følgende timer bevæger planeten sig ned mod horisonten i en let 
nordgående bane for til sidst at bevæge sig ned bag horisonten ved 23.40-tiden i en vest-nordvestlig 
retning. 

Venus har gennem årene givet anledning til mange observationer. På klare aftener fremstår den endog 
meget lyskraftig. Hvis der samtidig er skyer på himlen, kan det se ud som om den i perioder forsvinder, 
fordi en sky bevæger sig ind foran den. 

Du kan læse mere om Venus (og andre planeter) i vores guide »Når du ser et stjerneskud«, som beskriver 
mange af de fænomener; som under de rette omstændigheder kan give anledning til usædvanlige 
observationer. Hæftet ligger på vores hjemmeside www.ufo.dk - her er et direkte link: 

hj^//^^M±åUfQLÆ/3zhQ£^FlheftMÆ3a]^2^du%20ser%20etS^20stjerrieskud L pdf 

Vi har i Skandinavisk UFO Information siden 1957 indsamlet omkring 15.000 
observationsberetninger. Det er vores erfaring, at de fleste observationer har 
en naturlig forklaring (fx flylys, stjerneskud, planeter; projektørlys eller 
varmluftballoner). 

Skulle du en anden gang observere noget usædvanligt på himlen, er du 
selvfølgelig altid velkommen til at kontakte os igen. 

Toke Haunstrup 
Men som observatøren anfører. 

Det ligner bare ikke noget lys, som vi kender... 

Der er altså fortsat brug for folkeoplysning omkring, hvad der kan ses af 
naturlige ting på himlen. 

Om Venus-observationer i øvrigt: 

http://www.sufoi.dk/ufo-mails/um-2014/uml4-170.phD 

og ikke mindst Toke Haunstrups egen seriøse gennemgang af 50 års danske 
ufo-observationer: 

http://www.sufoi.dk/e-boaer/boaer/50%20aar%20med%20ufoer.pdf 

Svensk ufo-film præsenteres i Malmø 14. april 

skriver vor svenske ufo-ven Tora F. Greve: 

Dokumentåren om UFO-Sverige och mysteriet kring Spokraketerna som under flera 
år varit på allas låppar år nu åntligen redo att mota Doc Lounge-publiken. 
Vi år oerhort stolta att kunna presentera Skånepremiåren av Kerstin Ubelacker och 
Michael Cavanaghs GHOST ROCKETS som såsongsfinal på Doc Lounge Malmo den 
14 april! På plats moter publiken filmteamet, regissorerna och filmens 
huvudkaraktår Clas Svahn, vice ordforande och internationell samordnare for UFO- 
Sverige. „Når vi startade dokumentårfilmsprojektet om UFO-Sverige jobbade jag 
som projektledare for Doc Lounge-nåtverket. Foga anade jag då att filmen skulle ta 
mig genom hela Sverige, på jakt efter mystiska Spokraketer och samtidigt ge mig 
vånner for livet. Nu 4,5 år senare kånns det fantastiskt att åntligen få ha premiår 
på hemmaplan. På Doc Lounge!" 

- Filmens regissor, Kerstin Ubelacker 

Varje år får organisationen UFO-Sweden in ett otal rapporter om ofirklarliga håndeiser, vanligtvis 
bortforklaras dessa av fenomen som månen, flygplan, satelliter eller mental ohålsa från vittnet sida. Men 
ibland får de in rapporter som inte går att bortforklara, och några av dessa år rapporterna om 
spokraketerna. Under ledning av journalisten Clas Svahn så påborjar organisationen och kostsam expedition 
for att fbrsoka att hitta de mystiska farkosterna. Filmen handlar om ett brinnande engangemang, om en 
organisation med finansiella problem, och om den existensiella frågan huruvida det finns något storre ån oss 
dår ute. 

TRAILER: 

httPs://www.voutube.com/watch?v=0slQwdHE5w4 

TID: Tisdag 14 april, kl. 19.00 / Film c:a 20.00 
PLATS: Babel, Spångatan 38, Malmo 
ENTRE: 80 kr (60 kr for student/pensionår) 

OM DOC LOUNGE: 

Visningen presenteras i stolt samarbete med Malmo Stad, Film i Skåne, ABF, SFI och Babel. 



50 år med ufoer 

- erfannge# fra hafvtreds åre rappoftartoeide 








Filmen vises senere på året i dansk tv 

Filmen tager udgangspunkt i UFO-Sveriges ambitiøse ekspeditionsprojekt til Nordsverige med UFO-Sveriges 
efterforskere, bl.a. foreningens formand Clas Svahn, de to oprindelige vidner Liz og Bo Berg samt et 
professionelt dykkerteam, som det tidligere er omtalt i UFO-Mail: 

http://www. ufo.dk/ufo-mails/um-2015/um 15-193.php#d og 

http://www.sufoi.dk/ufo-mails/um-2012/uml2-149.php . 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's 
Støttekreds i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave 
er at give offentligheden seriøs information om ufomyten gennem ufo.dk og sekundært at registrere 
observationer af usædvanlige himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at 
drive ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af 
støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst 
kortkode 01 og anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for 

. o 

et ar. 








